Ancioa

L'anciôa (Engraulis encrasicolus, Bleeker 1852, Anciùa in ventimigliusu) a l'è un pescio da famiggia de Engraulidae. 

 Sciti e distribuçiun 
Questa specie a se treuva in te l'Oceano Atlantico do levante a partî da a Norvegia fin a Sudafrica. A l'è ascì presente e cummun-a in ti mâ Mediterraneo, Neigro e d'Azov. Di esemplæ son stæti pigiæ in to canâ de Suez, se tratta de un-na de quelle poche specie de pesci do Mediterraneo ch'en migræ verso o ma Rosso, a-o contraio di migranti lessepsien.

L'anciua a fa 'na vitta pelagica ma quand'a l'ariva a primaveia a se approscima a-a costa in brancu.

 Descriçiun 
Corpu lungu, muru cürtu. E pinne du petu sun normali. A pinna caudale a l'è a V. 
L'anciua a se distingue pe aveighe a mascella de sutta ciù cürta de quella de suvia. U cû l'è d'un vèrde azzuru, i scianchi e a pansa sun de cô argentu, zu pei scianchi gh'è na riga azzura, che in te çerte qualitæ ciù gramme a l'é marrun. A pœ ese lunga da 12-18 citti fin a'n mascimu de 20 citti pe e qualitæ ciù grende che nu se trœvan in t'u nostru mâ.

 Valure economicu 
U valure ecunomicu u l'è bun dapœ che e carni sun güstuse e vegnan cunsumae fresche e sae (anciue sae). Cun e anciue pulie da a sa e pestae in te 'n mortâ o passae au frullatû se prepara a sarsa, dita pasta d'anciue da u sapure che prubabilmente u l'aregorda u rinumou garum o garon di antighi rumen.

 Pesca 
E anciue se pescan da marçu a settembre cun a sciabega, re da posta, o cun de re da circuiçiun, caa superficialmente a diverse profonditae. Megiu cun a lunn-a pinn-a ch'a e fa vegnî a galla o attiandule cun de surgenti luminuse artifiçiæ, dite lampæ, e cu-ina abundante pasta di granseule cumme brümezzu caciâ cu-e muen da u bulaccu in sce e re.

 Cuxinn-a 
 Spaghin con e anciôe

 Galeria d'inmagine 

 Atri prugetti 

Categorîa:Pisces
Categorîa:Fauna de mâ
Categorîa:Alimentaçion